රාජ්‍ය සාහිත්‍ය සම්මාන සඳහා සලකා බලනු ලබන ග්‍රන්ථ නාමාවලිය ප්‍රකාශයට පත්කර තිබේ.සංස්කෘතික හා කලා කටයුතු අමාත්‍යාංශයේ උපදෙස් පරිදි සංස්කෘතික කටයුතු දෙපාර්තමේන්තුව හා ශ්‍රී ලංකා කලා මණ්ඩලයේ රාජ්‍ය සාහිත්‍ය අනුමණ්ඩලය එක්ව සංවිධානය කරනු ලබන 2014 රාජ්‍ය සාහිත්‍ය සම්ම‍ාන ප්‍රදානෝත්සවයේ දී සම්මාන ප්‍රදානය සඳහා සලකා බලනු ලබන ග්‍රන්ථ නාමාවලිය නිකුත් කර ඇත.2013 වර්ෂයට අදාළව රාජ්‍ය ලේඛනාගාරයේ ලියාපදිංචි කරන ලද ග්‍රන්ථ හා ලේඛක ලේඛිකාවන් හා ග්‍රන්ථ ප්‍රකාශන ආයතන රාජ්‍ය සාහිත්‍ය අනුමණ්ඩලය වෙත ලබාදෙන ලද ග්‍රන්ථ මෙම ලේඛනයට ඇතුළත්ව ඇත.මෙම ග්‍රන්ථ නාමාවලිය 2014 අප්‍රේල් 10 වන දින සිට මැයි 20 වන දින දක්වා සියලුම දිස්ත්‍රික් ලේකම් කාර්යාලවලදී ද, ශ්‍රී ලංකා කලා මණ්ඩලය, ජාතික කලාභවන හා සංස්කෘතික කටයුතු දෙපාර්තමේන්තුවේදී ද පරීක්ෂාකර බැලිය හැකි අතර www.culturaldept.gov.lk යන සංස්කෘතික කටයුතු දෙපාර්තමේන්තුවේ නිල වෙබ් අඩවියෙන් ද පරීක්ෂාකර බැලීමට කටයුතු යොදා තිබේ.ඉහත ලේඛනයේ සඳහන් නොවන, එහෙත් 2013 වර්ෂයට අදාළව ප්‍රථම මුද්‍රණය ලෙස ප්‍රකාශිත ග්‍රන්ථ වෙතොත් එම ග්‍රන්ථ අදාළ ලේඛකයාගේ හෝ ලේඛිකාවගේ කරුණු දැක්වීම් ඇතුලත් ලිපියක් සමඟ මැයි මස 20 වන දිනට පෙර ලේකම්, රාජ්‍ය සාහිත්‍ය අනුමණ්ඩලය, 8 වන මහල, සෙත්සිරිපාය, බත්තරමුල්ල ගෙනවිත් හෝ ලියාපදිංචි තැපෑලෙන් එවිය හැකි අතර මේ පිළීබඳව වැඩි විස්තර 011 2872030 දුරකථනයෙන් විමසිය හැකිය.